CELEX: 62009TA0127
Language: da
Date: 2015-01-14 00:00:00
Title: Sag T-127/09 RENV: Rettens dom af 14. januar 2015 — Abdulrahim mod Rådet og Kommissionen (Hjemvisning efter ophævelse — fælles udenrigs- og sikkerhedspolitik — restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban — forordning (EF) nr. 881/2002 — indefrysning af pengemidler og økonomiske ressourcer tilhørende en person, som er opført på en liste opstillet af et FN-organ — opførelse af denne persons navn på listen i bilag I til forordning (EF) nr. 881/2002 — annullationssøgsmål — antagelse til realitetsbehandling — søgsmålsfrist — overskridelse — undskyldelig vildfarelse — grundlæggende rettigheder — ret til forsvar — ret til en effektiv domstolsbeskyttelse — ret til respekt for ejendomsretten — ret til respekt for privat- og familieliv)

23.2.2015   
            
            
               DA
            
            
               Den Europæiske Unions Tidende
            
            
               C 65/28
            
         Rettens dom af 14. januar 2015 — Abdulrahim mod Rådet og Kommissionen
   (Sag T-127/09 RENV) (1)
   
   ((Hjemvisning efter ophævelse - fælles udenrigs- og sikkerhedspolitik - restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban - forordning (EF) nr. 881/2002 - indefrysning af pengemidler og økonomiske ressourcer tilhørende en person, som er opført på en liste opstillet af et FN-organ - opførelse af denne persons navn på listen i bilag I til forordning (EF) nr. 881/2002 - annullationssøgsmål - antagelse til realitetsbehandling - søgsmålsfrist - overskridelse - undskyldelig vildfarelse - grundlæggende rettigheder - ret til forsvar - ret til en effektiv domstolsbeskyttelse - ret til respekt for ejendomsretten - ret til respekt for privat- og familieliv))
   (2015/C 065/38)
   Processprog: engelsk
   
      Parter
   
   
      Sagsøgere: Abdulbasit Abdulrahim (London, Det Forenede Kongerige) (ved P. Moser, QC, barrister E. Grieves og solicitors H. Miller og R. Graham)
   
      Sagsøgte: Rådet for Den Europæiske Union (ved E. Finnegan og G. Étienne, som befuldmægtigede) og Europa-Kommissionen (ved E. Paasivirta og G. Valero Jordana, som befulmægtigede)
   
      Sagens genstand
   
   Dels en påstand om delvis annullation af Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan (EFT L 139, s. 9), som ændret ved Kommissionens forordning (EF) nr. 1330/2008 af 22. december 2008 om 103. ændring af forordning nr. 881/2002 (EUT L 345, s. 60), eller af den sidstnævnte forordning, for så vidt som den vedrører sagsøgeren, dels en påstand om erstatning for den skade, som angiveligt er forårsaget af disse retsakter.
   
      Konklusion
   
   
               1)
            
            
               Kommissionens forordning (EF) nr. 1330/2008 af 22. december 2008 om 103. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, annulleres, for så vidt som den vedrører Abdulbasit Abdulrahim.
            
         
               2)
            
            
               Rådet for Den Europæiske Union og Europa-Kommissionen bærer deres egne omkostninger og betaler derudover de af Abdulbasit Abdulrahim afholdte omkostninger samt den af Rettens kasse forskudsvis udbetalte retshjælp.
            
         
      (1)  EUT C 167 af 18.7.2009.